polyglot-tagger/wikipedia-language-snippets-filtered huggingface dataset:
இந்த திரைப்படத்தை எஸ். ஆர். பிரபாகரன் என்பவர் கதை எழுதி இயக்கியுள்ளார். சத்ய ஜோதி பிலிம்ஸ் நிறுவனம் சார்பில் டீ.ஜி. தியாகராஜன், செந்தில் தியாகராஜன், அர்ச்சூன்தியாகராஜன் ஆகியோர் தயாரித்துள்ளார்கள். இந்த திரைப்படத்திற்கு 4 பாடல்களுக்கு இசையமைப்பாளர் யுவன் சங்கர் ராஜா என்பவர் இசை அமைத்துள்ளார்.
திருச்சியில் போக்கிரியாக கொடிக்கட்டி பறப்பவர் நிரஞ்சனாவின் அப்பா சமுத்திரம். தன் தந்தை தான் அந்த ஊரில் பெரும் தாதா என்பது தெரியாமலே வளர்கிறார் கதாநாயகி. வீட்டில் மகள் மற்றும் மகனுக்கு அன்பான தந்தையாக சமுத்திரம் இருக்கிறார்.
குக்கூ காட்டுப் பள்ளி இந்தியாவின் தமிழ்நாடு மாநிலம் திருவண்ணாமலை சாலையில் சிங்காரப்பேட்டை அருகில் புளியனூர் என்ற கிராமத்தின் மலை அடிவாரத்தில் 7 ஏக்கர் பரப்பளவில் அமைந்துள்ளது. இந்தியா முழுவதிலும் இருந்து பாரம்பரிய கட்டிடக் கலையில் இயங்குபவர்கள், சமூக ஆர்வலர்கள், குழந்தைகள், பெண்கள், இளைஞர்கள் என ஒரு பட்டாளத்தை பத்து நாட்கள் களத்தில் இறக்கி மண்ணை மட்டுமே கொண்டு காட்டுப்பள்ளிக்கான முதல் கட்டப் பணியை முடித்துள்ளனர். அங்கிருந்த மண்ணைக் குழைத்து, செங்கல் உருவாக்கி வெயிலில் காய வைத்து அடுக்கி மேலே கட்டிடம் எழும்பியுள்ளது.
குக்கூ காட்டுப் பள்ளியின் அமைப்பு ஆசிரியர்களுடன் மாணவர்களும் தங்கி இருந்து கற்றல் செயல்பாடுகளில் ஈடுபடுவதாகும். இங்கு புத்தகங்கள் இருக்கும் ஆனால் தேர்வு, தண்டனை, வீட்டுப்பாடம் போன்ற அழுத்தங்கள் மாணவர்களுக்கு இருக்காது. சமூகத்தில் வாழ்வதற்கான அடிப்படைத் திறன்கள் மற்றும் மொழி சார்ந்த திறன்கள் சிறப்பாக அவர்களுக்கு கற்றுத் தரப்படுகிறது. உணவு உற்பத்தி, நெசவு, பாரம்பரிய விளையாட்டுகள், கலைகள் போன்றனவும் கற்றுத் தரப்படுகின்றன.
இது காலை 9 மணி முதல் 4 மணி வரை இயங்கும் வழமையான பள்ளி அல்ல. அவ்வப்போது சில பயிற்சி பட்டறைகளை நடக்கின்றன. குழந்தைகளுடன், குறிப்பாக கிராமத்து மாணவர்களுடன் இப்பள்ளி தொடர்ந்து இயங்குகிறது. சுதந்திரமான, மகிழ்ச்சிகரமான, வகுப்பறை இல்லா கல்வியை வழங்குவது இப்பள்ளியின் நோக்கமாகும்.
அவர் 1968-ஆம் ஆண்டில் பொயட்ரி ஃப்ரம் லீட்ஸ் , 1977இல் ரஃப் பேசேஸ் ஆகியவற்றை எழுதினார். இது ஆக்ஸ்போர்டு பல்கலைக்கழக அச்சகத்தர்ல் வெளியிடப்பட்டது. ஒரு நீண்ட கவிதையை எழுதினார். அவருடைய இருபத்தோராம் நூற்றாண்டின் பத்து இந்தியக் கவிஞர்கள் ஆக்ஸ்போர்டு பல்கலைக்கழக அச்சகத்தால் 1976இல் பதிப்பிக்கப்பட்டு, 2002இல் 16ஆவது பதிப்பினைக் கண்டது. அவர் தமிழிலிருந்து ஆங்கிலத்திற்கு மொழிபெயர்க்கும் பணியினை மேற்கொண்டு வருகிறார். ஐந்தாம் நூற்றாண்டைச் சேர்ந்த தமிழ்க் காப்பியமான சிலப்பதிகாரத்தை நவீன ஆங்கிலக் கவிதை வடியில் இது கொலம்பியா பல்கலைக்கழக அச்சகத்தால் 1993இல் வெளியிடப்பட்டது. மொழிபெயர்ப்புக்கான சாகித்ய அகாதெமி விருது , மொழிபெர்ப்பிற்கான ஏ.கே.ராமானுஜன் விருது உள்ளிட்ட பல விருதுகளை அந்நூல் பெற்றது. பொயட்ரி இந்தியா நூல் உல்கா கவிதை விருதினை 1966இல் பெற்றது. 1978-79இல் இயோவா பல்கலைக்கழகத்தில் நடத்தப்பட்ட எழுதுதல் திட்டத்தில் உறுப்பினராகச் செயலாற்றினார். சாகித்ய அகாதெமியில் ஆங்கிலப்பிரிவில் ஆலோசனைக்குழுவின் உறுப்பினராக இருந்தார்.
மும்பையில் ஆங்கில இலக்கிய விரிவுரையாளராக 10 ஆண்டுகள் பணியாற்றினார். 1971 ஆம் ஆண்டில் ஆக்ஸ்போர்டு பல்கலைக்கழக அச்சகத்தின் சென்னை அலுவலகத்தில் மண்டல ஆசிரியராகப் பணியில் சேர்ந்தார். 1978-ஆம் ஆண்டில் புதுதில்லிக்குச் சென்றார். ஆங்கிலம் மற்றும் ஆசிய ஆய்வுகளின் உதவிப்பேராசிரியராக அமெரிக்காவில் நியூயார்க் மாநிலத்தில் உள்ள ஸ்கிட்மோட் கல்லூரியில் சேர்ந்தார்.
ராஜகோபால் பார்த்தசாரதி 20 ஆகஸ்டு 1934இல் திருச்சிராப்பள்ளி அருகே உள்ள திருப்பராய்த்துறையில் பிறந்தவர். டான் பாஸ்கோ உயர்நிலைப் பள்ளியிலும், மும்பை சித்தார்த் கல்லூரியிலும், ஐக்கிய நாடுகளைச் சேர்ந்த லீட்ஸ் பல்கலைக்கழகத்திலும் பயின்றவர். அப்பல்கலைக்கழகத்தில் 1963–64இல் பிரிட்டிஷ் கவுன்சிலின் ஆய்வாளராக இருந்தார்.
அதர்வண வேதத்தில் எருக்கஞ்செடியைப் பற்றி கூறப்படுகிறது. ருத்ரருடன் தொடர்பு கொண்ட செடி என்பதால் இதனை “புனித செடி” என கூறுகிறது. நாரத புராணத்தில் சிவ பெருமானுக்கு எருக்கம் பால் வைத்து படைக்கப்படுகிறது என்று கூறப்பட்டுள்ளது. அக்கினி புராணத்தில் மன்னர் எருக்கம் பூமாலை அணிந்து சென்றால் வெற்றி பெறுவார் என்று கூறப்படுகிறது. “ சிவமஞ்சரி” எனும் நூலில் சிவனுக்கு காலையில் பூஜிக்க சிறந்த மலர் “எருக்கம் மலர்” என்று கூறப்படுகிறது.
சங்க காலத்திலும் இச்செடிக்கு பெயர் “எருக்கு” என்பதே. அனைத்து சங்க இலக்கிய புலவர்களும் தங்கள் பாடல்களில் ஒப்புமை கூற எருக்கஞ் செடியை பயன்படுத்தியுள்ளனர். “குறுமுகழ் எருக்காவ் கண்ணி” என நற்றிணையிலும், “குவியினார் எருக்கு” என கபிலரும், “புல்லெருக்கங்கண்ணி நறிது” என தொல்காப்பியமும் குறிப்பிடுகிறது. “வாட்போக்கி கலம்பகம்” எனும் நூலிலும் எருக்கம் செடியை பற்றியும் இதன் பால் கொடியது. ஆயினும் மருந்துக்கு பயன்படுகிறது என குறிப்பிடப்பட்டுள்ளது.
எருக்கன் அல்லது எருக்கு மூலிகை மருத்துவத்தில் பயன்படும் ஒரு தாவரமாகும். இதில் நீல எருக்கன், வெள்ளெருக்கன் என இரு வகைகள் உண்டு. திருஎருக்கத்தம்புலியூர், திருக்கானாட்டுமுள்ளூர் ஆகிய திருக்கோயில்களில் தலமரமாக விளங்குவது வெள்ளெருக்கு ஆகும். எருக்கத்தம்புலியூரில் விழாக் காலங்களில் வெள்ளெருக்கம் பூவால் பூசிக்கப்படுகிறது. திருக்கானாட்டுமுள்ளூரில் வெள்ளெருக்குடன் அத்தியும் தலமரமாக உள்ளது.
எருக்கன் செடி ஆதி மனிதனின் காலத்திலிருந்து பயன்பாட்டு பொருளாகவும் திகழ்ந்து உள்ளது. ஆதி மனிதன் எருக்கம் நாரைக் கயிறாகப் பயன்படுத்தியுள்ளான். எருக்கம் நார் உறுதியானது என்பதால் அதிகமாக வில்லின் நாண், மீன் வலை, முருக்கு நூல் ஆகியவற்றுக்குப் பயன்படுத்தப்பட்டுள்ளது. பஞ்சு தலையனை பயன்படுத்தும் முன்னர் எருக்கம் காயிலுள்ள பஞ்சு தலையணைக்காக பயன்படுத்தப்பட்டது.
எருக்கன் செடிகள் கடும் வறட்சியிலும் வளரும் தன்மை கொண்டவை. இச் செடிகளில் பல வகைகள் உண்டு, என்றாலும் மிகுதியாகக் காணப்படுவது கத்தரிபூ நிற எருக்கம் செடி. அதற்கடுத்து வெள்ளெருக்கு செடி ஆகும். விநாயகர் வழிபாட்டில் இவ்விரண்டு எருக்கம் பூவும் அதிகமாக பயன்படுத்தப்படுகிறது. வெள்ளெருக்கம் பூவை சிவனுக்கு அர்ச்சனை செய்ய பயன்படுத்துகின்றனர்.
இது மருத்துவ குணம் கொண்டதாக உள்ளதால் சித்த மருத்துவத்தில் சுவாச குடோரி மாத்திரை என்பது எருக்கம் பூவின் மூலம் தயாரிக்கப்பட்டு சளி, இருமல், மூச்சிரைப்பு போன்ற நோய்களுக்கு வழங்கப்படுகிறது.
2008 மே 18 அன்று, கர்நாடக மாநிலத்தில் பெங்களூர் நகர்ப்புற, பெங்களூர் ஊரக, கோலார் மாவட்டம், மற்றும் அண்டையில் உள்ள தமிழ்நாட்டின் கிருஷ்ணகிரி மாவட்டத்தில் உள்ள சிலர், கற்பூரம் மற்றும் புகையிலை கொண்டு தயாரிக்கப்பட்ட கள்ளச் சாராயத்தை குடித்தனர். இந்த பானம் நச்சுத்தன்மையுள்ள மெத்தில் ஆல்கஹால் ஆகும், இதில் துவக்கத்தில் 156 பேர் மரணமுற்றனர். இவர்களில் 27 பேர் பெங்களூர் உரக மாவட்டத்திலும், 56 பேர் பெங்களூர் நகர மாவட்டத்திலும், 32 பேரும் கோலார் மாவட்டத்திலும், 41 பேர் கிருஷ்ணகிரி மாவட்டத்திலும் இறந்தவர்களாவர். வயிற்று வலியும், வாந்தியும் ஏற்பட்டு பலர் மருத்துவமனைகளில் அனுமதிக்கப்பட்டனர். சிறிய எண்ணிக்கையிலானவர்கள் தங்கள் பார்வையை இழந்தனர். மருத்துவமனையில் அனுமதிக்கப்பட்டவர்களிலும் இறந்ததால் இறப்பு எண்ணிக்கை பின்னர் 180 ஆக உயர்ந்தது. அயல்நாட்டு மதுபானத்தைவிட கள்ளச்சாராயம் மலிவாக இருப்பதால் இந்திய ஏழை மக்கள் இதை விரும்பிக் குடிப்பதே, இது சம்பவத்திற்கு முக்கிய காரணம் ஆகும்.
விசச் சாராயத்தை காய்ச்சியதற்காகவும், விற்றதற்காகவும் 52 பேரை காவல் துறை கைது செய்தது. இந்த சோக நிகழ்வுக்குப் பிறகு, கர்நாடக மற்றும் தமிழக அரசாங்கங்கள், கள்ளச்சாராயத்துக்கு எதிரான விழிப்புணர்வு பிரச்சாரத்தை தொடங்கினர். கர்நாடகத்தில், எதிர்க்கட்சிகள் இந்த சோகத்திற்காக ஆளும் கூட்டணியை குற்றம்சாட்டியதுடன், இந்த சம்பவத்திற்கான காரணமான சாராயத்துக்கு தடைவிதிக்கவேண்டுமென்றதால் தடைவிதிக்கப்பட்டது. தமிழ்நாட்டில், சில அரசியல் கட்சிகள் மாநிலத்தில் கள்ளச்சாராயத்துக்கு எதிராக நடவடிக்கை எடுக்கக் வேண்டும் என்று கோரின. இந்த சம்பவத்திற்காக தமிழக அரசு 21 போலீஸ்காரர்களை இடை நீக்கம் செய்தது. பெங்களூர் காவல் துறையினர் கள்ளச்சாராய வலைப்பின்னலில் ஒரு முக்கிய பிரமுகரை கைது செய்து, ஆனால் பிரதான விநியோகர் தற்கொலை செய்து கொண்டார். பெங்களூரு போலீசார் கள்ளச்சாராய வலையமைப்பின் தலைவனை கைது செய்தனர், ஆனால் முதன்மை விநியோகஸ்தர் தற்கொலை செய்து கொண்டார்.
2008 கர்நாடக தமிழ்நாடு கள்ளச் சாராய சாவுகள் சம்பவம் என்பது 2008 மே மாதத்தில் கள்ளச்சாராயம் குடித்து 180 பேர் இறந்த நிகழ்வைக் குறிக்கிறது. இது 2000 மாவது ஆண்டிற்கு பின் நிகழ்ந்த மிகப்பெரிய சோக நிகழ்வு ஆகும். இது கர்நாடக-தமிழ்நாடு கள்ளச்சாராய சாவுகள் சம்பவம் என்று அழைக்கப்படுகிறது. இந்த நிகழ்வானது 2000 ஆம் ஆண்டுக்குப் பின் நாட்டில் நடந்த முதல் மோசமான துயரமாக கருதப்படுகிறது.
கரு பழனியப்பன் அவரது இயல்பாகக் கதை சொல்லக்கூடிய நேர்த்திக்காக அறியப்படுகிறார். அவரது அறிமுக தமிழ் திரைப்படமான பார்த்திபன் கனவு படத்தில், ஸ்ரீகாந்த் - சினேகா நடித்துள்ளனர். இத்திரைப்படம்திரைப்பட விமர்சகர்களிடமிருந்து பாராட்டைப் பெற்றது.
2005 இல் “அசோகமித்திரன்” என்ற பெயரில் ஆரம்பித்த திரைப்படம் தொடராமல் நின்றுபோனது. பின்னர் அவர் அதே திரைப்படத்தை 2012 ஆம் ஆண்டில் ஒரு புதிய குழு மற்றும் அருள்நிதி கொண்டு தொடங்கினார், இருப்பினும் இரண்டு மாத கால படப்பிடிப்புக்குப் பிறகு, படம் மீண்டும் ரத்து செய்யப்பட்டது. இயக்குனர் மற்றும் நடிகர் 2013 ஆம் ஆண்டின் பிற்பகுதியில் இந்த திட்டத்தை புதுப்பிக்க முயன்றார், ஆனால் மீண்டும் வெற்றி பெறவில்லை. இதேபோல் மற்றொரு திட்டம், அமீர் மற்றும் ராஜ்கிரண் நடிப்பில் பாண்டிய வம்சம், தயாரிப்பு தொடங்கிய பின்னர் நின்றுபோனது.
இவர் காரைக்குடியில் இருந்து வந்தார். இவரது பெற்றோர் பால சின்ன கருப்பையா மற்றும் நாகம்மையாவர். அவர்களின் 3 குழந்தைகளில் இவர் மூத்தவர். குழந்தைப் பருவத்திலிருந்தே பழனியப்பனை புத்தகங்கள் ஈர்த்தன. அவரது அப்பா சின்ன கருப்பையா, வர்த்தகர் மற்றும் ஒரு தீவிர வாசகர் ஆவார். கண்ணதாசன், ஜெயகாந்தன் மற்றும் அசோகமித்திரன் போன்ற பிரபல பாரம்பரிய எழுத்தாளர்களின் படைப்பை வாசிப்பதை ஆர்வமாகக் கொண்டிருந்தார். அப்பாவைப் போன்றே மகன் பழனியப்பன் தனது குழந்தைப் பருவத்திலிருந்தே தனது தந்தையிடமிருந்து வாசிக்கும் பழக்கத்தைப் பெற்றார். புத்தகங்களை வாசிப்பதில் இருந்த அவரது விருப்பம் பின்னர் பிற மொழிகளைக் கற்றல், நடிப்பு மற்றும் உரையாடல் ஆகியவற்றில் அவரது திறமைகளை வளர்த்தது.
விஷால் நடித்த இவரது இரண்டாவது படமான சிவப்பதிகாரம் நன்றாக ஓடியது. அவரது "பிரிவோம் சந்திப்போம்" குடும்ப பார்வையாளர்களின் முக்கிய கவனத்தைப் பெற்றது. அவரது அடுத்த படமான மந்திரப் புன்னகையில் கதாநாயகனாக அறிமுகமானார், ஸ்ரீகாந்த் கதாநாயகனாக நடித்த அவரது சதுரங்கம் திரைப்படம் 2006 ல் முடிவடைந்தாலும் நீண்ட காலமாக வெளியிடப்படாமலிருந்து கடைசியாக 2011 இல் வெளியிடப்பட்டது.
1994 ஆம் ஆண்டிலிருந்து திரைப்பட துறையில் பங்காற்றி வருகிறார். பார்த்திபன் உடன் அவர் புள்ள குட்டிக்காரன், மற்றும் ஹவுஸ் புல் ஆகிய படங்களில் பணியாற்றினார். இரண்டு வேறு இயக்குனர்களின் கீழும் பணிபுரிந்தார். துள்ளாத மனமும் துள்ளும், பெண்ணின் மனதைத் தொட்டு, பூவெல்லாம் உன் வாசம் ஆகியவற்றில் இயக்குனர் எழிலிடம் பணிபுரிந்தார். பழனியப்பன் பியாவைத் திருமணம் செய்து கொண்டார். இனியா மற்றும் தயா ஆகிய இரு குழந்தைகளும் உள்ளனர்.
மதுரை ஏழாம் நாள் அட்வென்டிஸ்ட் பள்ளிக்குப் பிறகு, மதுரையிலிருக்கும் அமெரிக்கன் கல்லூரியில் இளங்கலை ஆங்கில இலக்கியம் படித்து, மதுரை தியாகராஜ கல்லூரியில் இலக்கியத்தில் முதுகலைப் பட்டமும் பெற்றார். தமிழ் இலக்கியம் மீதான தீவிரமான நாட்டம் அவரை விகடன் குழும இதழ்களில் மாணவர் பயிற்சியில் இடம் பெறச் செய்தது.
இவர் 1931 ஆம் ஆண்டு ஆகத்து 3 இல் எகிப்தின் தலைநகரான கெய்ரோவில் பிறந்தார். இவர் எகிப்தில் பள்ளிக்கல்வியை முடித்தார். 1957ம் ஆண்டு பிரான்சின் தலைநகரான பாரிசில் அரசியல் பொருளாதாரத்தில் முனைவர் பட்டம் பெற்றார். அதோடு அங்குள்ள அரசியல், புள்ளியியல் நிறுவனத்திலும் பயின்று பட்டம் பெற்றுள்ளார். பின்னர் நாடு திரும்பிய அவர் நாசர் அரசின் கொள்கைக் கட்டமைப்புப் பணியில் ஈடுபட்டார். 1960ல் எகிப்தைவிட்டு வெளியேறிய அவர் புதிதாக அப்போது விடுதலை அடைந்த மாலி நாட்டில் திட்ட அமைச்சகத்தில் தனது பணியினை தொடர்ந்தார். அதைத் தொடர்ந்து கல்விப் பணியில் குதித்தார்.
சமீர் அமீன் ஓர் எகிப்திய பிரெஞ்சு மார்க்சியப் பொருளியலாளரும் அரசியல் அறிவியலாளரும் ஆவார். இவர் 1988 இல் ஐரோப்பிய மையவாதம் எனும் சொல்லை அறிமுகப்படுத்தியதால் பெயர்பெற்றவர். இவர் மூன்றாம் உலகப் பொருளியல் வல்லுனரும் ஆவார்.
1966லிருந்து 1970 வரை பிரான்சில் முழுநேர பேராசிரியராக இருந்தார். பின்னர் 10 ஆண்டு காலம் ஒன்றிய நாடுகள் அவையின் பொருளாதார வளர்ச்சித் திட்டத்திற்கான ஆப்பிரிக்க நிறுவனத்தின் இயக்குநராக விளங்கினார்.
இறுதியாக, இவர்1980 இல் இருந்து ஆய்வு, விவாதக் களமான பன்னாட்டு அரசு சாரா அமைப்பின் மூன்றாம் உலகப் பேரவையின் ஆப்பிரிக்க அலுவலகத்தை இயக்கிக் கொண்டிருந்தார்.
சுவர்க்க நீக்கம் - ஆங்கிலக் கவிஞர் மில்டன் எழுதிய என்னும் ஆங்கிலப் பெருங்காப்பியத்தின் செய்யுள் மொழிபெயர்ப்பு - விரிவுரையுடன்.
சருவ சன செபம் (சம்பத்துராய சைனர் எழுதிய "எதிரிடைகள் இசைவுறுதல்" என்ற நூலின் இறுதிப்பகுதியைத் தழுவி எழுதப்பட்டது. இந்நூல் உலகத்தோருக்குத் தேவையான பொதுவான நீதிகளை 137 அடிகளில் கூறுகிறது.)
வெ. ப. சுப்பிரமணிய முதலியார் திருநெல்வேலி தெற்குப் புதுத்தெருவில் இருந்த கணபதி வாத்தியாரின் திண்ணைப் பள்ளியில் தொடக்கக் கல்வியைப் பெற்றார். பின்னர் நெல்லை அரசரடி கிறித்துவ மிஷன் பள்ளியில் இடைநிலைக் கல்வியைப் பெற்றார். நெல்லையில் உள்ள ம. தி. தா. இந்து கல்லூரியில் பயின்று மெட்ரிக்குலேஷன் தேறினார். பின்னர் சென்னை கிறித்துவக் கல்லூரியில் பயின்றார். பிறகு சைதாப்பேட்டையில் இருந்த அரசு வேளாண்மைக் கல்லூரியில் பயின்று 1884 ஆம் ஆண்டில் ஜி. எம். ஏ. சி. என்னும் வேளாண்மையில் பட்டம் பெற்றார்.
வெள்ளக்கால் பழனியப்ப சுப்பிரமணிய முதலியார் கால்நடை மருத்துவர். அம்மருத்துவ நூல்களைத் தமிழில் முதன்முறையாக மொழிபெயர்த்தவர். தமிழ்ப் புலவர்.
வெ. ப. சுப்பிரமணிய முதலியார் 1857 ஆகத்து 14 ஆம் நாள் திருநெல்வேலி மாவட்டம் வெள்ளக்கால் என்னும் ஊரில் பழனியப்ப முதலியாருக்கு மகனாகப் பிறந்தார்.
உனங்கன் அல்லது அலூட்டுகள் என அழைக்கப்படும் பூர்வீக உனலாசுக்க மக்கள், தீவில் குறைந்தது 10,000 ஆண்டுகளாக வாழ்ந்து வருகின்றனர். 1741 ஆம் ஆண்டு விட்டஸ் பெரிங் என்ற மேற்கத்தியரால் இத்தீவு முதன்முதலில் காணப்பட்டது. 1759 அளவில், உனலாசுக்கா தீவில் குறைந்தது 3,000 அலூட்டுகள் வாழ்ந்தனர். உருசியக் குடியேற்றம் 1759 இல் ஆரம்பமானது. ஆனால் நான்கு ஆண்டுகளுக்குப் பிறகு அக்குடியேற்றம் நான்கு வணிகக் கப்பல்களுடன் சேர்ந்து அலூட்டுகளால் அழிக்கப்பட்டது. இந்த தாக்குதல்களில் 162 உருசியக் குடியேற்றவாசிகள் கொல்லப்பட்டனர். தப்பிப்பிழைத்தவர்கள் 1764 இல் உருசியர்களால் மீட்கப்படும் வரை தங்களைத் தாங்களே பாதுகாக்க முடிந்தது. இந்த நிகழ்வு சுமார் 5,000 அலியூட்களின் உயிரைப் பறித்த பூர்வீக மக்களுக்கு எதிரான இரத்தக்களரிப் பழிவாங்கலைத் தூண்டியது. 1787 வாக்கில், பல அலூட் கடல் நாய் வேட்டைக்காரர்கள் உருசிய அமெரிக்க நிறுவனத்தால் அடிமைப்படுத்தப்பட்டனர். 1840 வாக்கில், 200 முதல் 400 அலியூட்டுகள் மட்டுமே இன்னும் தீவில் வாழ்ந்தனர்.
உனலாசுக்கா தீவு பொக்சு தீவுகள், அலூசியன் தீவுகளில் இரண்டாவது பெரிய தீவு ஆகும். உனலாசுக்காவின் கடற்கரை ஏனைய பெரிய அலூசியன் தீவுகளை விட தோற்றத்தில் குறிப்பிடத்தக்க வகையில் வேறுபட்டது, இங்கு ஏராளமான நுழைவாயில்களும், மூவலந்தீவுகளும் உள்ளன. இந்த ஒழுங்கற்ற கடற்கரை பீவர் கழிமுகம், உனலாசுக்கா விரிகுடா, மக்கூசின் விரிகுடா ஆகிய ஆழமான விரிகுடாக்களாலும், மற்றும் பல சிறிய விரிகுடாக்களாலும் உடைக்கப்பட்டுள்ளது. உனலாஸ்காவின் நிலப்பரப்பு சமதளமற்ற கரடுமுரடானதும், மலைகளால் மூடப்பட்டும் இருக்கும், அத்துடன் ஆண்டின் பெரும்பகுதியில், உயரமான பகுதிகள் பனியால் மூடப்பட்டிருக்கும். உனலாசுக்காவின் மிக உயர்ந்த புள்ளி மக்கூசின் மலை செயற்பாட்டில் உள்ள ஓர் எரிமலை ஆகும்.
உனலாசுக்கா என்பது அமெரிக்க மாநிலமான அலாசுக்காவில் அமைந்துள்ள ஓர் உயர் தீவு ஆகும். இது அலூசியன் தீவுகளில் பொக்சு தீவுக்கூட்டத்தில் அமைந்துள்ளது. இத்தீவின் நிலப்பரப்பு 1,051 சதுர மைல்கள் ஆகும். இதன் நீளம் 79.4 மைல் , அகலம் 34.7 மைல் ஆகும். இத்தீவின் நகரம் உனலாசுக்கா தீவின் ஒரு பகுதியையும், அயலில் உள்ள அமக்நாக் தீவின் முழுப் பகுதியையும் கொண்டுள்ளது. அமக்நாக் தீவில் இடச்சுத் துறைமுகம் அமைந்துள்ளது. உனலாசுக்கா தீவின் மக்கள்தொகை 2000 ஆம் ஆண்டு தகவலின்படி 1,759 ஆகும்.
1788 ஆம் ஆண்டு எசுட்டெபான் ஒசே மார்ட்டினெசு, கோன்சலோ லோபஸ் டி காரோ ஆகியோரின் பயணம் அலாசுக்காவின் கடற்கரையை உனலாசுக்கா தீவு வரை ஆய்வு செய்தது, இது எசுப்பானியா இதுவரை ஆய்வு செய்ததில் மிகத் தொலைவில் உள்ள மேற்குப் பகுதியைக் குறிக்கிறது. இதே ஆண்டில், ஆங்கிலேய ஆய்வாளர் ஜேம்ஸ் குக் இத்தீவிற்கு வந்தார், இத்தீவின் பெயரை அவர் ஊனலாசுக்கா என்று பதிவு செய்தார்.
உனலாசுக்கா என்பது தீவின் அலூசிய மொழிப் பெயர் ஆகும். இப்பெயரின் தோற்றம் பற்றி பல கோட்பாடுகள் உள்ளன; பெரும்பாலும், இப்பெயர் உருசிய மொழிச் சொல்லான ஊனலாசுக்கா என்பதிலிருந்து உருவானது, இது முக்கிய நிலப்பகுதிக்கு அருகில் உள்ள நவன் அலாசுக்காசின் அலூட் மொழிச் சொல்லின் தழுவலாகும்.
1988 மே 31 அன்று மாஸ்கோவில், அமெரிக்க அரசுத்தலைவர் ரானல்ட் ரேகன், 19-ஆம் நூற்றாண்டில் அமெரிக்கர்களும், உருசியர்களும் இத்தீவில் சந்தித்ததை ஆரம்பகால அமெரிக்க-உருசிய நட்பின் எடுத்துக்காட்டு என்று குறிப்பிட்டார்.
வே. இராஜகுரு என்பவர் இராமநாதபுரம் மாவட்டம் திருப்புல்லாணி அரசு மேல்நிலைப்பள்ளியில் ஆங்கில ஆசிரியராக பணியாற்றும் தொல்லியல் ஆய்வாளர் ஆவார். இவர் பள்ளியளவில் மாணவர்களின் தொல்லியல் மற்றும் வரலாற்று ஆர்வத்தைத் தூண்டி பதிவு செய்யப்படாத பல்வேறு தொல்லியல் தடயங்களையும் வரலாற்று பதிவுகளையும் ஊடகங்கள் வாயிலாக வெளிப்படுத்தி வருகிறார். ஆங்கிலப் பாடத்தில் முதுநிலை நிறைஞர் பட்டம் பெற்றுள்ளார்.
இவர் கல்வெட்டு படியெடுத்தல் , கல்வெட்டு எழுத்துகளை அடையாளம் கண்டு வாசிப்பதற்கான பயிற்சிகள், தொல்லியல் சான்றுகளை எவ்வாறு பாதுகாக்க வேண்டும் உள்ளிட்ட பயிற்சிகளை மாணவர்களுக்கு அளித்து வருகிறார். இதனால் இவரது மாணவிகள் ஓலைச்சுவடிகள், புதிய கல்வெட்டுகள் ஆகியவற்றை அடையாளம் கண்டுள்ளதோடு ஊடகங்கள் வாயிலாக தங்களது திறனை வெளிப்படுத்தி வருகின்றனர்.
திருப்புல்லாணி கோவிலில் சேதுபதி மன்னர்கள் காலத்தில் திருடனை பிடித்து கொடுத்த வீரனுக்கு சிலை வைக்கப்பட்டுள்ளது குறித்து தமது மாணவிகள் வாயிலாக வெளிப்படுத்தி முத்து வீரப்பன் எனும் அந்த வீரனை அடையாளப்படுத்தியதோடு கேட்பாரற்று இருந்த அந்த சிலை தற்போது வரலாற்று சான்றாக நிற்கிறது.
இராமநாதபுரம் மாவட்டத்தின் பல்வேறு இடங்களில் சமணத் தடயங்களை அடையாளப்படுத்தியுள்ளார். குறிப்பாக இவரால் கண்டுபிடிக்கப்பட்ட சமணப்பள்ளி சமணத்தை பற்றி ஆய்வு மேற்கொள்பவர்களிடையே வரவேற்பை பெற்றதோடு சமண மத தடயங்கள் குறித்த சிறிய புத்தகத்தையும் வெளியிட்டுள்ளார்.
கழுமர வழிபாட்டு முறைகளையும் கழுவேற்றம்[ குறித்த பல்வேறு சமூக பண்பாட்டு சான்றுகளை தமது கள ஆய்வின் வழியாக வெளிப்படுத்தியுள்ளார் .
1956 ஆம் ஆண்டில், புளூம் கல்வியியல் நோக்கங்களின் வகைப்பாடு என்ற நூலின் முதல் தொகுதியை வெளியிட்டார். இந்த நூல் கல்வியில் கற்றல் நோக்கங்களை வகைப்படுத்தியதோடு புளூமின் வகைப்பாடு என்று பரவலாக அறியப்பட்டது. இந்த நூலே மீத்திறம் மிக்க மாணவர்களின் மனச் செயல்பாடுகளுக்கு வடிவம் கொடுத்ததும் அறிதல் திறன் செயல்பாடுகளை வகைப்படுத்திய முதல் அமைப்புமாகும். இந்த நூல் கல்விச் சமுதாயத்திற்கு அடிப்படையானதும், அவசியமானதுமாக நிலைநிறுத்தப்பட்டுள்ளது. அரால்டு ஜி சான் மற்றும் 1994 கல்வியியல் கல்விக்கான தேசியக் கழகத்தின் 1994 ஆம் ஆண்டு ஆண்டு மலர் ஆகியவை இணைந்து "1906–81 ஆம் ஆண்டுகளுக்கு இடைப்பட்ட காலத்தில் கலைத்திட்டத்தில் தாக்கம் ஏற்படுத்திய முக்கியத்துவம் வாய்ந்த எழுத்துகள்" என்ற தலைப்பிலான கருத்துக் கணிப்பில் மேற்கூறப்பட்ட உண்மையானது வெளியானது.
இவர் பென்சில்வேனியாவிலுள்ள, லேன்ஸ்போர்டு என்னுமிடத்தில் 12 பிப்ரவரி 1913 ஆம் ஆண்டில் பிறந்தார். இவரது பெற்றோர் யூதர்களாக இருந்த காரணத்தால் உருசியாவில் பாகுபாட்டிற்கு ஆளாக்கப்பட்டு அதன் காரணமாக இடம் பெயர்ந்தவர்கள் ஆவர். பென்சில்வேனியா மாநிலக் கல்லூரியில் தனது இளங்கலை மற்றும் முதுகலைப் பட்டத்தை 1935 ஆம் ஆண்டு பெற்றார். சிக்காகோ பல்கலைக்கழகத்தில் 1942 ஆம் ஆண்டு முனைவர் பட்டம் பெற்று அங்கேயே கல்வித்துறையில் பயிற்றுவிப்பாளராகவும் தேர்வுத்துறை உறுப்பினராகவும் பணிபுரிந்தார். இவர் 1957-ல் இந்தியாவிற்கு பயணம் மேற்கொண்டு மதிப்பீடு சார்ந்த பணிமனைகள் நடத்தினார். இது இந்தியக் கல்வி முறையில் மாற்றங்களுக்கு வழிவகுத்தது. இவரது கல்விக்கான பங்களிப்பாக கற்றலின் வகைப்பாடு கருதப்படுகிறது.
பெஞ்சமின் சாமுவேல் புளூம் என்பவர் அமெரிக்கக் கல்வி உளவியலாளர் ஆவார். கற்றலில் புலமை பெறுவது தொடர்பான கருத்தியல் கோட்பாட்டில் கல்வி நோக்கங்களை வகைப்படுத்தியதில் பெரும் பங்களிப்பைச் செய்தவர் ஆவார். 1950 களின் மத்தியில் கல்வியின் விளைவுகளைக் குறித்து குறிப்பிடுவது மற்றும் மதிப்பிடுவது தொடர்பான முழுமையான மாதிரியை உருவாக்கிய கல்வியியல் உளவியலாளர்களில் முன்னோடியானவர் ஆவார். இருபதாம் நூற்றாண்டின் பிற்பகுதியில், உலகெங்கிலும் உள்ள கல்வியாளர்களின் தத்துவங்கள் மற்றும் நடைமுறைகளில் பெரும் தாக்கத்தை ஏற்படுத்தியவர் ஆவார்.
குளத்தில் தாவரங்கள், பறவைகள், புனித தோப்புகள் மற்றும் பட்டாம்பூச்சி தோட்டங்கள் நிறைந்துள்ள முழுமையான ஒரு நான்கு ஹெக்டேர் அளவுள்ள சூழல் ஆகும். சிறிய பச்சை பார்பெட் , வெள்ளை மார்புடைய நீர் கோழி , நீலம் ராக் புறா , வெண்கலம்-சிறகு , , குளம் ஹெரான் உள்பட பல பறவை இனங்கள் இருக்கின்றன , வெள்ளை வேக்டெய்ல் , மீன்கொத்தி , வீட்டுக் குருவி , பொதுவான மைனா , சிறிய நீர்க்காகம் , குறைவாக சீட்டியடித்துப் பறக்கும் இளம்பச்சை பறவை மற்றும் சிறிய வகை நீர் மூழ்கும் பறவை .
கொச்சின் மகாராசா சேத்தன் தம்புரான்]], திரிச்சூர் நகரத்தில் நான்கு குளங்கள் கட்டியுள்ளார். அவை வடகீச்சிரா, பதஞ்சரெரிரா, தெக்கேகிரா மற்றும் கிசகேகிரா ஆகும். கொச்சின் ராயல் குடும்பத்தின் உறுப்பினர்கள் மற்றும் அசோகேஸ்வரம் கோவிலின் குருக்கள் குளம் வடக்குப் பகுதியில் உள்ள குட்டையில் குளித்தனர், மற்ற பகுதிகளில் பொதுமக்கள் குளித்தனர். யானைகளை கிழக்குப் பகுதி யானைகளை குளிக்க வைக்க பயன்படுத்தினர். 18 மற்றும் 19 ஆம் நூற்றாண்டு கட்டிடக்கலைகளை நினைவுகூறும் வகையில் யானைகளுக்கு குலப்பரர்களும் குகைகளும் உள்ளன. குகைக்கு தெற்குப் பக்கத்தில் ஒரு நடைபாதை உள்ளது.
சிற்பங்கள் செதுக்கப்பட்ட இருக்கைகள் , நுழைவாயில்கள், குளங்கள், நீரூற்றுகள், அரங்கம், பாறைப்பூங்கா ஆகியவற்றைக் கொண்டுள்ளது. எம்.எம் வினோத் குமார் என்பவர் குளம் மற்றும் அதன் சூழலை மீண்டும் வடிவமைத்துள்ளார். இவர் இந்தியக் கட்டிடக் கலை நிறுவனத்தின் மாநில விருதினைப் பெற்றுள்ளார்.
வடகீச்சீரா என்பது இந்தியாவின் கேரளா மாநிலம் திரிச்சூர் நகரத்தில் உள்ள பழைமை வாய்ந்த குளங்களில் ஒன்றாகும். இது சக்தான் தம்புரான் என்பவரால் ஆண்டு கட்டப்பட்டது. இது திரிச்சூரில் உள்ள புகழ்பெற்ற இடங்களில் ஒன்றாகக் கருதப்படுகிறது. இது கொச்சி தேவசுவோ வாரியத்திற்குச் சொந்தமானது ஆகும்
மதராசபட்டினம் பட வெற்றிக்குப் பிறாகு ஏ. எல். விஜய் சூர்யா முக்கிய வேடத்தில் நடிக்க ஒருத் திரைப்படம் தொடங்க எண்ணினார். சூரியா இப்படத்தின் கதையை விரும்பினார், ஆனால் பொருட்செலவு காரணமாக தொடர இயலவில்லை. பின்னர் நவம்பர் 2015 இல், இயக்குநர் ஏ. எல். விஜய் ஜெயம் ரவிமுக்கிய கதாபாத்திரத்தில் நடிக்க இத்திரைப்படத்தை இயக்குவதாக அறிவித்தார். தனது மற்ற படங்கள் நிறைவடைந்ததைத் தொடர்ந்து, இருவரும் 2016 ஆம் ஆண்டின் நடுப்பகுதியில் இந்த திட்டத்தின் பணிகளைத் தொடங்குவதாக நடிகர் ஜெயம் ரவி உறுதிப்படுத்தினார். இந்தப் படம் குமரிக்கண்டம் என்ற ஒரு இழந்த ராச்சியத்திலிருந்து தப்பிக்கும் ஒரு மனிதனைப் பற்றியது என்று தெரிவிக்கப்பட்டது மே 2016 ன் பிள்பகுதியில்ல, இந்த திட்டம் தொடங்கும் என்பதை விஜய் உறுதிப்படுத்தினார். மேலும் இந்தத் திரைப்படம் அந்தமான் தீவுகளில் விரிவாக படமாக்கப்படும் என்பதை வெளிப்படுத்தியது. இசையமைப்பாளர் ஹாரிஸ் ஜயராஜ் மற்றும் ஒளிப்பதிவாளர் திரு ஆக்யோரும் இத்திட்டத்தில் இணைந்தனர்.
பின்னர் செப்டம்பர் 2016 இல் சென்னையில் இப்படத்தின் தயாரிப்பு தொடங்கப்பட்டது. சாயிஷா படத்தில் முன்னணி பெண் பாத்திரத்தில் நடிக்க ஒப்பந்தமானார். இதன் மூலம் தமிழ்ப் படத்தில் அறிமுகமானார். சஞ்சய் பாரதி மற்றும் வருண் ஆகியோரும் இப்படத்தில் நடிக்க ஒப்பந்தம் செய்யப்பட்டனர். நடிகர் ஜெயம் ரவி கதாநாயகியின் மீது காதல் கொள்வது போல நடிப்பார் என்பதையும், நகரத்திற்கு வந்துவிடும் ஒரு பழங்குடி மனிதனை ஜெயம் ரவி சித்தரிப்பார் என்பதையும் அறிவித்தனர். படத்தின் முன்னோட்டம் அதிகாரப்பூர்வமாக 6 பிப்ரவரி 2017 அன்று வெளியிடப்பட்டது. முன்னோட்டத்தில் இடம் பெற்ற ஆப்பிரிக்க பழங்குடியின பின்னணி இசை நல்ல வரவேற்பைப் பெற்றது.
வனமகன் 2017ம் ஆண்டு வெளிவந்த தமிழ்த் திரைப்படம் ஆகும். ஏ. எல். விஜய் இயக்கத்தில் வெளிவந்த இத்திரைப்படத்தை, ஏ. எல். அழகப்பன் என்பவர் தாயாரித்து வெளிட்டுள்ளார். இப்படத்தில் ஜெயம் ரவி கதாநாயகனாக நடித்துள்ளார். மேலும் சாயிஷா, பிரகாஷ் ராஜ், தம்பி ராமையா, வருண், ரோபோ சங்கர் மற்றும் பலர் நடித்துள்ளனர். ஹாரிஸ் ஜெயராஜ் என்பவர் இப்படத்திற்கு இசை அமைத்துள்ளார். இந்தப் படத்தின் தயாரிப்பு 2016 செப்டம்பரில் தொடங்கியது. 23 ஜூன் 2017 அன்று வெளியிடப்பட்டது.
பப்புவா நியூ கினியாவில் டாரோவில்தோட்டக்கலைகி.மு. 6950-6440 ஆண்டடில் வேட்டையாடும் வேட்டைக்காரர்களிடமிருந்து மனித சமூகங்களை மாற்றுவதில் தோட்டக்கலைப் பொறிகளைப் பயன்படுத்தினர். தஞ்சாவூர் தோட்டக்கலை சமூகங்கள், தங்கள் குடியிருப்புக்களில் அல்லது சிறப்புத் திட்டங்களில் சிறிய அளவிலான பயிர்களை வளர்ப்பது, ஒரு பகுதியிலிருந்து அடுத்த இடத்திற்கு (அதாவது "மில்பா" அல்லது மக்காச்சோளம்மீசோமெரிக்கன் கலாச்சாரங்கள் துறை). கொலம்பியாவுக்கு முந்தைய அமேசான் மழைக்காடுகளில், உள்ளூர் தாவரங்களை மண் உற்பத்தி மூலம் மண் உற்பத்தி அதிகரிக்க உயிரி எரிபொருள் பயன்படுத்தப்படுகிறது என நம்பப்படுகிறது. ஐரோப்பிய குடியேறிகள் அதை டெர்ரா ப்ரீடா டி இன்டியோ என்று அழைத்தனர். வனப்பகுதிகளில் இத்தகைய தோட்டக்கலைகள் அடிக்கடி மேற்கொள்ளப்படுகின்றன. ஐரோப்பிய குடியேறிகள் அதை தோட்டக்கலை சமூகங்களின் ஒரு சிறப்பியல்பு, பயனுள்ள மரங்கள் பெரும்பாலும் சமூகங்கள் சுற்றி நடப்பட்டு அல்லது குறிப்பாக இயற்கை சுற்றுச்சூழலில் இருந்து தக்கவைக்கப்படுகின்றன.
மரங்களை வளர்க்கும் அறிவியல் என்பது தனி மரங்களை வளர்தல், குறுஞ்செடிகள், கொடிகள், பல்லாண்டு மர செடிகளை வளர்த்தல், பராமரித்தல் ஆகும்.
தோட்டக்கலை வல்லுனர்கள், தங்களது அறிவு, திறமை,தொழில்நுட்பங்களைப் பயன்படுத்தி உணவு மற்றும் உணவு அல்லாத பொருட்களின் பயன்கள் தனிப்பட்ட அல்லது சமூக தேவைக்காக தீவிரமாக உற்பத்தி செய்வதை அதிகப்படுத்தியுள்ளார்கள். இவர்களின் வேலை தாவர இனப்பெருக்கம்
செய்வது ஆகும். சாகுபடி உற்பத்தியைப் பெருக்கி மகசூலை அதிகபடுத்துதல், ஊட்டச்சத்து மதிப்பு, மற்றும் பூச்சிகள் எதிர்ப்புதன்மை,சுற்றுச்சூழல் அழுத்தங்களை எதிர்கொள்ளும் தன்மையை அதிகரிக்கச் செய்தல் ஆகியவை ஆகும்.
தோட்டக்கலையும் விவசாயமும் மூன்று விதங்களில் வேறுபடுகிறது. முதலாவதாக, சிறிய அளவில் பயிர்ச்செய்கைகளை உள்ளடக்கியதுடன், சிறிய பயிர் வகைகளை பயன்படுத்துவதால், ஒரே பயிர்களின் பெரிய துறைகள் மட்டுமே பயன்படுத்தப்படுகின்றன. இரண்டாவதாக, தோட்டக்கலை பயிரிடுதல்கள் பொதுவாக பல்வேறு பயிர்களை உள்ளடக்கி உள்ளன. மூன்றாவதாக தோட்டக்கலை வளாகத்தில் கேடெல் ரூட்டிக் ஒரு சி + குறியீட்டை நோக்கமாகக் கொண்ட தோட்டக்கலை சிறந்தது.
தோட்டக்கலை அறிவியல் என்பது வேளாண்மை அறிவியலின் ஒரு பிரிவு ஆகும். இது கலை, அறிவியல், தொழில்நுட்பம் மற்றும் தாவரம் வளர்ப்பு, வணிக வேளாண்மை பிரிவுகளை கொண்டது. மேலும் மூலிகைகள், பழங்கள், காய்கறிகள்,விதைகள், காளான் வளர்ப்பு, சாகுபடி பற்றிய கல்விமுறைகளைக் கொண்டது.மற்றும் மலர் பயிர்களைப் பற்றிய சாகுபடி, அலங்காரச் செடிகள், தோட்டக்கலை வடிவமைப்பு பற்றிய படிப்புகளை கொண்டது.
தோட்டக்கலை மிக நீண்ட வரலாற்றைக் கொண்டுள்ளது. புராதன பெர்சியாவின் சைரஸ் கிரேட் காலத்தில் மீண்டும் தோட்டக்கலை பற்றிய ஆய்வு மற்றும் விஞ்ஞானம் விவரிக்கப்படுகிறது, மேலும் இன்றும், இன்றைய தோட்டக்கலை வல்லுனர்களான ஃப்ரீமேன் எஸ். ஹோவ்லெட் மற்றும் லூதர் பர்பாங்க் போன்றோருடன் தொடர்கிறது. தோட்டக்கலை நடைமுறையில் பல ஆயிரக்கணக்கான ஆண்டுகளுக்கு பின் மீண்டும் தொடரமுடியும்.